nvidia/miracl-vision huggingface dataset:
Mbayuwayu

Jenasi 19: Mbayuwayu au vijumbamshale ni ndege wa familia Hirundinidae. Spishi nyingine zinaitwa kinega au kizelele. Wanafanana na teleka lakini hawa wamo katika oda yao yenyewe Apodiformes. Mbayuwayu wana miguu mifupi kama teleka lakini mabawa yao ni mafupi zaidi na spishi nyingi zina rangi kama nyekundu, buluu na/au zambarau. Hutua mara kwa mara. Hukamata wadudu wakiruka angani. Spishi kadhaa huyataga mayai yao ndani ya mashimo asilia au matundu yaliyoachwa na vigong'ota. Spishi nyingi nyingine hulichimba tundu lao katika maada isiyo gumu k.m. ukingo wa mto. Spishi za jenasi Hirundo, Ptyonoprogne, Cecropis, Petrochelidon na Delichon hulijenga tundu lao la matope kupambana na ukuta wa jabali au jengo kwa kawaida karibu na sehemu inayochomoza kama paa la jengo. Jike huyataga mayai 2-5
Ziwa Superior

Ziwa Superior (yaani Ziwa Kubwa) ni moja kati ya maziwa makubwa ya Amerika Kaskazini. Ni ziwa kubwa zaidi la bara hili. Pamoja na maziwa ya Ziwa Huron, Ziwa Erie na Ziwa Ontario liko mpakani kati ya Marekani na Kanada na mpaka huo umepita ziwani. Ziwa limepakana na Kanada (Ontario) upande wa kaskazini halafu na Marekani (Minnesota, Wisconsin na Michigan) upande wa kusini. Ziwa Superior hupokea maji yake kutoka mito mingi inayoishia humo; maji yake hutoka kwenda Ziwa Huron kupitia mto St. Mary's na Soo Locks. Ziwa lina urefu wa kilomita 563 na upana mkubwa wa km 257. Uso wake una eneo la km2 82,400. Kina cha wastani ni m 147 lakini kina kikubwa chafikia m 406.
Watu wa Kupro

Watu wa kisiwa cha Kupro ni 970,000. Walio wengi wanaongea Kigiriki na ni Wakristo Waorthodoksi, lakini upande wa Kaskazini ni Waislamu wanaoongea Kituruki.
Nasreem Ndiye

' Nasreem Ndiye (alizaliwa 1986) ni mrembo aliyeiwakilisha nchi ya Tanzania katika mashindano ya Miss World 2008 nchini Afrika Kusini. Alisomea digrii ya masuala ya Mahusiano ya Kimataifa ili kufanya kazi katika mashirika ya wahisani.
Mwanzilishi

Mwanzilishi ni jina linalotumika kwa mtu aliyeanzisha muundo au jambo fulani. Katika historia ya utawa linamaanisha hasa mwanamume au mwanamke aliyejaliwa karama ya pekee iliyovuta watu wengine hata likatokea shirika.
Antiokia

Antiokia ya Siria (kwa Kituruki: Antakya) ni mji wa Uturuki, kwenye mto Oronte, karibu na Bahari ya Mediteranea na mipaka ya Syria. Ni makao makuu ya wilaya ya Hatay na wakazi wake ni 139.000 (2001); ni muhimu sana kwa akiolojia. Zamani za ustaarabu wa Kigiriki ulikuwa jiji pamoja na Roma na Aleksandria, muhimu kwa biashara na elimu, lakini baada ya kuangamizwa na tetemeko la ardhi mwaka 525 B.K. na kutekwa na Waajemi mwaka 540 ulirudi nyuma sana. Katika historia ya Kanisa umuhimu wa mji huo ulisisitizwa kwanza na Mwinjili Luka katika Matendo ya Mitume, alipoonyesha kwamba ni huko Antiokia kwamba wafuasi wa Yesu Kristo walianza kubatiza watu wengi wasio Wayahudi bila ya kudai wafuate Torati. Hivyo Kanisa lilionekana wazi si madhehebu ya Uyahudi, bali dini mpya. Ndiyo sababu watu waliwatungia jina jipya, "Wakristo" (watu wa Kristo). Sababu nyengine ni tabia zao, matendo yao na hotuba zao zilikuwa kama za Kristo. Ilitumika kiasili na watu wasiookoka wa Antiokia kama jina la kimajazi (utani) ili kuwadhihaki wakristo hao. Ina maana sawa na “Kuwa mmoja wa kundi la kristo” au “mfuasi wa kristo,” ambayo imefanana na tafsiri ya Neno hili katika kamusi ya Webster
Mwalimu wa Kanisa

Umoja wa MunguUtatu (Baba, Mwana, Roho Mtakatifu)Umwilisho Maisha ya YesuMsalaba Ufufuko KupaaHistoria ya Wokovu UfunuoBiblia Mapokeo Ualimu DogmaNeema Dhambi Wokovu SakramentiWatakatifu Bikira Maria Papa: FransiskoUrika wa maaskofu Mitaguso mikuuKundi la MakardinaliKanisa la KilatiniMakanisa Katoliki ya Mashariki Historia UkristoUkatoliki Mlolongo wa KitumeSifa nne za Kanisa Utetezi EkumeniMaisha ya kiroho Amri Kumi UtawaSala Falsafa TeolojiaMuziki Sanaa Sayansi Liturujia Mwaka wa KanisaEkaristi Liturujia ya Vipindi Liturujia ya Kilatini (Roma Liturujia ya Trento Milano Toledo Braga Lyon Canterbury)Liturujia ya Armenia Liturujia ya MisriLiturujia ya Ugiriki Liturujia ya AntiokiaLiturujia ya Mesopotamia Mwalimu wa Kanisa ni jina la heshima ambalo kwa nadra Kanisa Katoliki linampa mtakatifu ambaye katika maisha, mafundisho na maandishi yake alionyesha na kueneza mwanga wa pekee katika masuala ya imani, maadili na maisha ya kiroho. “Tamko la kwamba mtakatifu fulani ni Mwalimu wa Kanisa lote linategemea utambuzi wa karama maalumu ya hekima ambayo alijaliwa na Roho Mtakatifu kwa faida ya Kanisa ikabainishwa na athari njema ya mafundisho yake katika Taifa la Mungu” (Papa Benedikto XVI, Barua ya Kitume ya tarehe 7 Oktoba 2012). Jina hilo linatolewa na Papa au Mtaguso. Mpaka sasa, katika miaka karibu 2000 ya historia ya Kanisa wanaume 32 na wanawake 4 tu wamepewa heshima hiyo. Wa kwanza kutangazwa (mwaka 1298) ni mababu wa Kanisa wanne muhimu zaidi upande wa Magharibi: Ambrosi wa Milano, Agostino wa Hippo, Jeromu na papa Gregori I. Mwaka 1568 walitangazwa mababu wa Kanisa wanne muhimu zaidi upande wa Ukristo wa Mashariki: Atanasi wa Aleksandria, Basili Mkuu, Gregori wa Nazienzi na Yohane Krisostomo, pamoja na Thoma wa Akwino, mwalimu bora wa Karne za Kati upande wa Ukristo wa Magharibi. Halafu mapapa wakaendelea kuongeza wengine. Wa mwisho kutangazwa kwa sasa ni Gregori wa Narek (12 Aprili 2015). Mwaka wa kutangazwa ukifuatwa na nyota unaonyesha watakatifu wanaoheshimiwa na Waorthodoksi pia, ingawa kwao hakuna cheo cha mwalimu wa Kanisa.
Ambrosi

Aureli Ambrosi (Trier, leo nchini Ujerumani, 340 hivi - Milano, Italia, 4 Aprili 397), alikuwa askofu wa Milano kuanzia mwaka 374 hadi kifo chake. Mchungaji halisi na mwalimu wa waumini, alikuwa amejaa upendo kwa wote, alitetea kwa nguvu zote uhuru wa Kanisa na imani sahihi dhidi ya Uario na alilea watu katika ibada kwa kutoa ufafanuzi wa Maandiko Matakatifu na kutunga tenzi za kuimbwa. Ndiye aliyemuongoa na kumbatiza Agostino wa Hippo Kati ya mambo ya pekee aliyoacha ni urithi wa tenzi na liturujia ya pekee inayoendelea kutumika Milano na sehemu nyingine kadhaa za Italia kaskazini na Uswisi ("liturujia ya Kiambrosi"). Tangu zamani anaheshimiwa kama mtakatifu na babu wa Kanisa. Mwaka 1298 Papa Bonifasi VIII alimuongezea sifa ya mwalimu wa Kanisa. Sikukuu yake inaadhimishwa kila mwaka tarehe 7 Desemba, siku ambayo alipewa kuwa askofu wa jiji la Milano akiwa gavana wake wiki moja tu baada ya kubatizwa. . Ambrosi alizaliwa mwaka 340 hivi katika familia ya Kikristo ya Dola la Roma mjini Trier, akakulia huko. Baba yake, aliyeitwa Ambrosius Aurelianus, alikuwa liwali wa Gallia (leo Ufaransa); mama yake alijulikana kwa akili na imani yake. Ndugu zake, Satiro na Marselina wanaheshimiwa pia kama watakatifu. Alipofiwa baba, Ambrosi alihamia Roma pamoja na mama aliyemuandaa kufuata nyayo za baba yake katika siasa. Alisomea huko, hasa fasihi, sheria na hotuba
Wikipedia ya Kibulgaria

Wikipedia ya Kibulgaria (Kibulgaria: Уикипедия) ni toleo la Wikipedia kwa lugha ya Kibulgaria. Mnamo tar. 24 Novemba 2005, Wikipedia ya Kibulgaria imefikisha makala 20,000, na ilikuwa Wikipedia ya 21 kwa ukubwa kwa wakati huo. Wikipedia ya Kibulgaria imebaki kuwa toleo kubwa tu la Wikipedia. Na kwa tar. 26 Desemba 2007, imekuwa Wikipedia ya 30 kwa ukubwa wa wingi wa hesabu ya makala, kwa kuwa na zaidi ya makala 50,000.
Babu wa Kanisa

Babu wa Kanisa ni jina la heshima ambalo kuanzia karne IV Kanisa Katoliki limewapatia Wakristo wa kale (hadi mwaka 750 hivi), wenye utakatifu, elimu na imani sahihi, ambao mafundisho yao yanawezesha kujua mapokeo ya Mitume. Orodha ya kwanza ya mababu wa Kanisa iliandikwa katika Hati ya Gelasio (karne VI); baadhi yao waliongezewa jina la Mwalimu wa Kanisa. Muhimu zaidi upande wa Mashariki ni: Atanasi, Basili Mkuu, Gregori wa Nazienzi na Yohane Krisostomo. Upande wa Magharibi ni: Ambrosi, Agostino wa Hippo, Jeromu na Papa Gregori I.
Akina Dada Faioli

Akina Dada Faioli ni wanawake watatu wa familia moja ya Anticoli (Campagna e Marittima, Dola la Papa, leo Fiuggi, wilaya ya Frosinone katika mkoa wa Lazio, Italia ya Kati) walioishi katika karne ya 18 na kuanzisha shirika la kitawa linaloitwa Masista wa Imakulata wa Mt. Klara. Teresa (aliyezaliwa tarehe 2 Desemba 1715), Cecilia (aliyezaliwa tarehe 28 Februari 1719) na Antonia (aliyezaliwa tarehe 10 Juni 1723), walipofiwa mama yao walikuwa na umri wa miaka 12, 8 na 4, lakini hawakukubali kukata tamaa: walijikaza na, kupitia vifaa bora vya maisha ya Kikristo yaliyotekelezwa vizuri, walizaa matunda yaliyoweza kuchangamsha wananchi wenzao, kupata kibali cha Maaskofu, kuvuta wasichana wengine ambao wakaja kufungua shule sehemu nyingine pia. Akina dada hao watatu mwaka 1741, kufuatana na wiki za uamsho zilizohubiriwa na mapadri Tommaso Struzzieri na Gaetano Giannini, walikuwa wa kwanza kuwajibika na "(…) katika nyumba yao iliyokuwa chini ya kanisa la parokia ya Mt. Stefano (…) waliamua kutawa; jambo hilo lilipojulikana katika eneo lile, wasichana wengine walikusanyika huko mchana ili kutimiza ibada zao. Halafu, juhudi zao zikiongezeka, walifungua huko aina ya shule ili kuelimisha wasichana katika misingi ya dini yetu takatifu". Ndivyo vyanzo vya wakati ule vinavyosimulia kifupi asili ya “safari yao takatifu” iliyofaidisha wasichana wa mji huo kabla haijaenea katika ujirani na hata kuvuka bahari. Katika mpando, kutoka huo uwanda Trento na Trieste, unaanza “Barabara ya akina dada Faioli” inayoitwa hivyo kwa heshima ya hao Walezi-Waanzilishi watatu ambao karibu kwenye barabara hiyo tu waliishi hali yao ya kuwekwa wakfu kwa Mungu katika huduma nyenyekevu ya malezi ya msingi upande wa utu na wa dini. Wakitegemezwa na Paroko wao mstahiki – Dekano Domenico Girolami, rafiki wa Mt. Paulo wa Msalaba – aliyewatungia Kanuni ya awali ambayo ikaja kupitishwa na Askofu Giannantonio Bacchettoni mwaka 1747, akina dada Faioli walianzisha Bweni la Anticoli, taasisi iliyofuata mfano wa kazi ya maendeleo iliyofanywa miaka ya 1700 na Watawa Walimu wa Montefiascone; ambao akina Faioli walivaa kanzu yao karibu maisha yao yote, hadi ilipokubalika Kanuni mpya iliyotungwa na Askofu Cirillo Antonini, aliyewapa kanzu ya kitawa ya Mt. Klara mwaka 1781: ndivyo lilivyoanza Shirika la Masista wa Imakulata wa Mt. Klara
Warner Bros.

Warner Bros. Entertainment, Inc. (pia inajulikana kama Warner Bros. Pictures, au rahisi zaidi Warner Bros. — kifupi cha jina rasmi la zamani ambalo bado hutumika Warner Brothers) ni kampuni mojawapo kati ya watayarishaji wakubwa duniani wa filamu na burudani za televisheni. Ni kundi kubwa la burudani, studio ya filamu na studio ya rekodi. Inamilikiwa na Time Warner. Wanao hakimiliki ya mfululizo wa filamu wa Harry Potter, mfululizo wa filamu ya Batman, na mfululizo wa filamu ya Superman, DC Extended Universe.
Mrisho Mpoto

Mrisho Mpoto (amezaliwa 27 Oktoba 1978) ni msanii wa muziki wa dansi, sanaa ya jukwaani (theatre performances), mwandishi wa vitabu vya mashairi na hadithi zenye mafunzo, msanii wa ngoma za asili kutoka nchini Tanzania. Anafahamika sana kwa jina lake la utani kama Mjomba au Mpoto. Pia, anafahamika kwa kuimba nyimbo kama vile Salam Zangu Mjomba, Nikipata Nauli, Adela, Chocheeni Kuni, Samahani Wangangu, Mtu Huru, Waite na Njoo Uichukue alizoimba na Banana Zorro, Ismail Kipira, Felly Kano, Nuruel, Linah Sanga, Ditto, Peter Msechu, Diamond Platnums. Mrisho Mpoto ni mmoja kati ya waanzilishi wa kundi la muziki la Parapanda, baadae Mpoto Theatre.
Penny Johnson Jerald

Penny Johnson Jerald (amezaliwa tar. 14 Machi 1961) ni mwigizaji wa filamu na vipindi vya televisheni kutoka nchini Marekani. Anafahamika sana kwa kucheza kama Beverly Barnes kutoka katika mfululizo wa vichekesho vya HBO vya The Larry Sanders Show, Kasidy Yates kutoka katika mfululizo wa uzushi wa kisayansi wa Star Trek: Deep Space Nine, na Sherry Palmer kutoka katika mfululizo wa televisheni ya FOX almaarufu kama 24.
Sherry Palmer

Sherry Palmer ni jina la muhusika wa kipindi cha mfululizo wa televisheni cha Kimarekani cha 24. Uhusika huu ulichezwa na Penny Johnson Jerald. Kiasili ya uhusika huu aliolewa na Seneta wa Maryland na baadaye Rasi wa Marekani Bw. David Palmer. Huyu ni mama mwenye vituko na tamaa zisizo na msingi na baadaye kupelekea kumwingiza matatani. Pili na tabia zake chafu za ufitinishaji, zilipelekea apewe taraka na mumewe Mh. David Palmer. Ameonekana katika msimu wa kwanza, wa pili, na wa tatu ambamo aliuawa na rafikiye Bi. Julia Milliken, mke wa Alain Milliken aliyeuawa na Sherry kwa kutompa vidonge vyake ya kutuliza maumivu ya moyo wake na kisha baadaye Sherry kakataa kwamba siyo yeye aliyefanya, bali Julia.
The Lion King

The Lion King (Kiswahili: Mfalme Simba) ni filamu ya katuni iliyotolewa mwaka wa 1994. Filamu ilitayarishwa na Walt Disney Feature Animation, na kutolewa kwenye makumbi mnamo tar. 15 Juni 1994 na Walt Disney Pictures. Hii ni ya 32 kutolewa kwa mujibu wa orodha ya filamu za katuni za Walt Disney. Hadithi hii, ilifananishwa kabisa na ile hadithi ya mchezo wa William Shakespeare wa Hamlet. Hadithi hii imechezwa kama ikiwa inaeleza ufalme wa wanyama wa Afrika. Filamu imepata kuwa moja kati ya filamu zenye mapato makubwa ya karne hadi hapo ilipokuja kutolewa filamu nyingine ya katuni ya Finding Nemo (Disney/Pixar). The Lion King bado inashikiria taji lake la kuwa filamu yenye mapato makubwa katika historia ya makundi ya filamu za kiasili (wanyama) na inamilikiwa katika kipindi kijulikanacho cha Mwamko wa Disney. Simba ni mtoto wa kiume wa Mufasa, na Mufasa ndiyo simba mfalme anayemiliki sasa ufalme uitwao Pride Rock. Lakini, ndugu mdogo wa Mufasa (Scar) anamwonea choyo Simba na Mufasa wanataka kumweka Mufasa kuwa kama mfalme wa falme hiyo. Scar hawezi kuwa mfalme isipokuwa akifa Mufasa na Simba. Scar akawa rafiki na fisi watatu na kuwaahidi kwamba atawapatia chakula endapo watamsaidia kumwua ndugu yake Mufasa na Simba na kuchukua mamlaka ya ufalme huo
Sonora (jimbo)

Sonora ni moja kati ya majimbo 31 ya Mexiko upande wa kaskazini-magharibi ya nchi. Iko pwani la Ghuba ya California (au Bahari ya Cortez). Mji mkuu na mji mkubwa ni Hermosillo. Jimbo lina wakazi wapatao 2,394,861 (2005) wanaokalia katika eneo la kilomita za mraba zipatazo 182,052. Imepakana na Marekani (Arizona na New Mexico), Chihuahua, Sinaloa na Baja California. Gavana wa jimbo ni Eduardo Bours Castelo. Lugha rasmi ni Kihispania.
Chihuahua (jimbo)

Chihuahua ni moja kati ya majimbo 31 ya Mexiko upande wa kaskazini ya nchi. Mji mkuu ni Chihuahua na mji mkubwa ni Ciudad Juárez. Imepakana na Marekani (New Mexico na Texas), Coahuila, Durango, Sonora na Sinaloa. Jimbo lina wakazi wapatao 3,241,444 (2005) wanaokalia katika eneo la kilomita za mraba zipatazo 244,938. Gavana wa jimbo ni José Reyes Baeza Terrazas. Lugha rasmi ni kihispania.
Coahuila

Coahuila (jina rasmi: Coahuila de Zaragoza) ni moja kati ya majimbo 31 ya Mexiko upande wa kaskazini ya nchi. Mji mkuu na mji mkubwa ni Saltillo. Jimbo lina wakazi wapatao 2,495,200 (2005) wanaokalia katika eneo la kilomita za mraba zipatazo 149,982. Imepakana na Marekani (Texas), Nuevo León, Zacatecas, San Luis Potosí, Durango na Chihuahua. Kuna jumuiya pili katika Coahuila: Wazungu ambao ni 74% ya wakazi wote na wamestizo ni 20% ya wakazi. Gavana wa jimbo ni Humberto Moreira Valdés. Lugha rasmi ni Kihispania.
Nuevo León

Nuevo León (León mpya, ufalme wa kale katika Hispania) ni moja kati ya majimbo 31 ya Mexiko upande wa kaskazini-mashariki ya nchi. Mji mkuu na mji mkubwa ni Monterrey. Imepakana na Coahuila, Tamaulipas na San Luis Potosí. Upande wa kaskazini kuna mpeka na Marekani (kilomita 15 pekee). Jimbo lina wakazi wapatao 4,199,292 (2005) wanaokalia katika eneo la kilomita za mraba zipatazo 64,210. Gavana wa jimbo ni Natividad González Parás. Lugha rasmi ni Kihispania.
Chase Edmunds

Chase Edmunds ni jina la kutaja uhusika wa kipindi cha televisheni cha Kimarekani cha 24. Uhusika ulichezwa na James Badge Dale. Huyu alikuwa na cheo kikubwa sana katika Kitengo cha Kuzuia Ugaidi cha Los Angeles (CTU). Alianza kuonekana katika 24: The Game akiwa kama muhusika wa gemu tu, lakini baadaye akajakuonekana tena katika msimu wa tatu au Siku ya 3, akiwa kama msaidizi wa Bauer, na anamahusiano ya kimapenzi na binti wa Bauer, Kim Bauer. Chase ni mchapa kazi. Chase ni muhusika pekee aliyeweza kumudu nafasi ya Jack kuliko muhusika mwingine yeyote yule aliyeonekana katika mfululizo huu wa 24.
Durango (jimbo)

Durango ni moja kati ya majimbo 31 ya Mexico upande wa Mexico ya kati-magharibi ya nchi. Mji mkuu ni mkubwa ni Durango. Jimbo lina wakazi wapatao 1,509,117 (2005) wanaokalia katika eneo la kilomita za mraba zipatazo 123,181. Sehemu kubwa ya eneo lake ni milima na misitu tu. Imepakana na Chihuahua, Coahuila, Zacatecas, Nayarit na Sinaloa. Mto Nazas ni mto muhimu. Gavana wa jimbo ni Ismael Hernández Deras. Lugha rasmi ni Kihispania.
Zacatecas (jimbo)

Zacatecas ni moja kati ya majimbo ya Mexiko upande wa Mexiko ya kati-kaskazini ya nchi. Mji mkuu ni Zacatecas na Fresnillo ni mji mkubwa. Imepakana na Coahuila, San Luis Potosí, Aguascalientes, Guanajuato, Jalisco, Nayarit na Durango. Jimbo lina wakazi wapatao 1,367,692 (2005) wanaokalia katika eneo la kilomita za mraba zipatazo 73,252. Jina la Zacatecas ni ya Kinahuatl, maana yake ni majani. Gavana wa jimbo ni Amalia García Medina. Lugha rasmi ni Kihispania.
Diyarbakır

Diyarbakır (Kiosmani Kituruki دیاربکر, Diyâr-ı Bekr; Kikurdi ئامه‌د, Amed; anc. Amida) ni mji mkubwa sana uliopo kusini-mashariki mwa nchi ya Uturuki. Mji upo katika eneo la ukingo wa Mto Tigris, huu ni mji mkuu wa Mkoa wa Diyarbakır wenye wakazi karibuni milioni 1.5. Wenye lundiko la watu takriban 600,000, huu ni mji wa pili kwa ukubwa katika Uturuki ya Kusini-mashariki mwa mkoa wa Anatolia, baada ya Gaziantep.
Nayarit

Nayarit Ni moja kati ya majimbo 31 ya Mexico upande wa kati-magharibi ya nchi. Ina pwani na Pasifiki. Mji mkuu na mji mkubwa ni Tepic. Jimbo lina wakazi wapatao 949,684 (2005) wanaokalia katika eneo la kilomita za mraba zipatazo 26,979. Imepakana na Sinaloa, Durango, Zacatecas na Jalisco. Gavana wa jimbo ni Ney González Sánchez. Lugha rasmi ni Kihispania.
Nunavut

Nunavut (kwa Kiinuktitut:ᓄᓇᕗᑦ, nchi yetu) ni eneo kubwa la Kanada upande wa kaskazini ya nchi, ambalo tangu 1999 limetengwa na Northwest Territories kwa ajili ya Waeskimo. Imepakana na Manitoba, Saskatchewan na Northwest Territories. Nunavut ina wakazi wapatao 31,556 (2009) wanaokalia eneo la kilomita za mraba zipatazo 2,093,190. Mji mkuu na mji mkubwa ni Iqaluit. Kuna lugha rasmi 4:
Efrem wa Syria

Efrem wa Siria (kwa Kiaramu: ܐܦܪܝܡ ܣܘܪܝܝܐ, Aphrêm Sûryāyâ; kwa Kiarabu أفرام السرياني; kwa Kigiriki: Ἐφραίμ ὁ Σῦρος, Ephraim Syros; kwa Kilatini: Ephraem Syrus; Nisibi, leo Nusaybin nchini Uturuki, 306 hivi - Edesa, leo Urfa, nchini Uturuki, 9 Juni 373), alikuwa mtawa na shemasi, mwanateolojia na mwanashairi pamoja. Ni maarufu hasa kwa tenzi zake nyingi ajabu kwa lugha ya Kiaramu ambazo zinatumika hadi leo katika liturujia na kutokeza imani kwa namna bora. Ndiye mwakilishi muhimu zaidi wa Ukristo wa Kisiria. Kisha kufa akaheshimiwa na Waorthodoksi wa Mashariki, Waorthodoksi na Wakatoliki kama mtakatifu na babu wa Kanisa. Papa Benedikto XV tarehe 5 Oktoba 1920 alimuongezea sifa ya mwalimu wa Kanisa. Sikukuu yake inaadhimishwa kila mwaka tarehe ya kifo chake. Efrem alizaliwa katika familia ya Kikristo mwaka 306 hivi huko Nisibi, leo Uturuki kusini mashariki, mipakani kwa Siria), akabatizwa alipokuwa na umri wa miaka 18. Hakuoa, ingawa hakuna hakika kama mtindo wake wa maisha unaweza ukaitwa umonaki. Kisha kulelewa na Yakobo, askofu wa Nisibi (303-338), alianzisha naye chuo cha teolojia katika mji huo. Kwa muda mrefu na kwa bidii nyingi alifanya kazi ya ushemasi akihubiri na kufundisha teolojia na maisha ya Kiroho kwa wamonaki na walei wa huko hadi mwaka 363, ambapo Wakristo walifukuzwa na Waajemi kutoka mji huo. Hapo naye pia akahamia Edesa, leo nchini Uturuki, alikoendelea kuhubiri hadi alipofariki tarehe 9 Juni 373 kutokana na maradhi aliyoambukizwa wakati wa kuwahudumia wagonjwa. Alitetea imani sahihi dhidi ya uzushi wa mazingira yake (Uorigene, Uario na Gnosis) na kufanya umisionari kati ya wasio Wakristo
Aguascalientes (jimbo)

Aguascalientes (kwa Kihispania: maji moto) ni moja kati ya majimbo 31 ya Mexiko upande wa Mexiko ya kati ya nchi. Ni jimbo dogo lenye eneo la 5,471 km² na wakazi 1,065,416 pekee. Mji mkuu na mji mkubwa ni Aguascalientes. Imepakana na Zacatecas na Jalisco. Imekuwa jimbo ya Mexiko tangu 1857. Gavana wa jimbo ni Luis Armando Reynoso Femat. Lugha rasmi ni Kihispania
Jalisco

Jalisco (kwa Kinahuatl: tambarare ya mchanga) ni moja kati ya majimbo 31 ya Mexico ya kati-magharibi ya nchi. Ina pwani na Pasifiki. Mji mkuu na mji mkubwa ni Guadalajara. Imepakana na Nayarit, Zacatecas, Aguascalientes, San Luis Potosí, Guanajuato, Colima na Michoacán. Jimbo lina wakazi wapatao 7,000,000 (2005) wanaokalia katika eneo la kilomita za mraba zipatazo 79,085. Gavana wa jimbo ni Emilio González Márquez. Lugha rasmi ni Kihispania.
Kuwekuwe

Spishi 3: Kuwekuwe ni ndege wadogo wa jenasi Nicator ambao wanatokea Afrika kusini kwa Sahara tu. Sikuhizi wataalamu wanaainisha ndege hawa katika familia yao Nicatoridae, lakini zamani walifikiri kuwekuwe ni aina za mbwigu (Laniidae) na baadaye wana wa familia Pycnonotidae. Ndege hawa wanafanana na korogoto na wana rangi ya zaituni juu na nyeupe au kijivu chini. Wanatofautiana na korogoto kwa madoa meupe au njano mbawani. Chakula chao ni kama kile cha mbwigu: wadudu wakubwa na mijusi midogo. Tago lao hujengwa mtini na jike huyataga mayai 2-3.
Guanajuato (jimbo)

Guanajuato ni moja kati ya majimbo 31 ya Mexico upande wa kati ya nchi. Mji mkuu ni Guanajuato na mji mkubwa ni León. Jimbo lina wakazi wapatao 4,893,812 (2005) wanaokalia katika eneo la kilomita za mraba zipatazo 30,491. Imepakana na San Luis Potosí, Querétaro, Michoacán na Jalisco. Gavana wa jimbo ni Juan Manuel Oliva Ramirez. Jina la Guanajuato ni ya Kip'urhépecha, maana yake ni kilima ya majura. Lugha rasmi ni Kihispania.
Querétaro (jimbo)

Querétaro ni moja kati ya majimbo 31 ya Mexiko upande wa kati ya nchi. Mji mkuu na mji mkubwa ni Querétaro. Imepakana na San Luis Potosí, Guanajuato, Hidalgo, Mexico na Michoacán. Jimbo lina wakazi wapatao 1,598,139 (2005) wanaokalia katika eneo la kilomita za mraba zipatazo 11,449. Gavana wa jimbo ni Francisco Garrido Patrón. Lugha rasmi ni Kihispania.
East Coast hip hop

East Coast hip hop ni jina la fomu ya muziki wa hip hop ambao unaasili na kukuzwa mjini New York City, Marekani, mwanzoni mwa miaka ya 1970 na 1980. Mtindo huu ulianza kujulikana hasa baada ya wasanii wengine kutoka sehemu mbalimbali za Marekani na kuongezea staili tofauti. East Coast hip hop ulifahamika sana kama ndiyo fomu halisi ya muziki wa hip hop.
Guru (rapa)

Guru (amezaliwa kama Keith Edward Elam, mnamo 17 Julai 1966 - 19 Aprili 2010), mjini Roxbury, alikuwa rapa wa muziki wa hip hop kutoka nchini Marekani. Huyu ni mmoja kati ya waanzilishi na mwandishi mkuu wa kundi la hip hop la Gang Starr, akiwa pamoja na DJ Premier. Kwa kufuatia mfululizo wake wa albamu ya Jazzmatazz, huyu pia anafikirika kama mmoja kati wa waanzilishi wa muziki wa hiphop/jazz. Jina la Guru linasimama kama "Gifted Unlimited Rhymes Universal" na kuna kipindi hutumia kama "God is Universal, au Ruler Universal".
İzmir

İzmir, kwa jina la kihistoria Smyrna, ni mji wa tatu kwa ukubwa katika Uturuki, na ndio mji wenye bandari kubwa baada ya Istanbul. Upo katika eneo la maji yatokayo Ghuba ya İzmir, katika Bahari ya Aegean. Huu ni mji mkuu wa Mkoa wa İzmir, ambao una eneo la kilomita za mraba zipatazo 7350. Mji wa İzmir una wilaya zipatazo kumi. Wilaya hizo ni pamoja na Balçova, Bornova, Buca, Çiğli, Gaziemir, Güzelbahçe, Karşıyaka, Konak, Menemen, na Narlıdere, ambazo kila moja ni tofauti sana na nyingine. Kanisa la Smirna ni kati ya yale saba ambayo yaliandikiwa barua katika Ufunuo wa Yohane, kitabu cha mwisho cha Agano Jipya na cha Biblia ya Kikristo. Ndilo linalosifiwa zaidi, hasa kutokana na kiongozi wake, askofu Polikarpo wa Smirna.